PROPOZÍCIE
REGIONÁLNEJ  PREHLIADKY  
DETSKEJ DRAMATICKEJ TVORIVOSTI 2016
v regiónoch Trenčín, Nové Mesto nad Váhom a Bánovce nad Bebravou

v rámci 45. ročníka celoštátnej postupovej súťaže a prehliadky detskej dramatickej tvorivosti Zlatá priadka – Šaľa 2016 v rámci 94. ročníka súťaží slovenských divadelných súborov – Scénická žatva 2016, ktorej vyhlasovateľmi sú Národné osvetové centrum                z poverenia Ministerstva kultúry SR a Ministerstvo školstva, vedy, výskumu a športu SR, odborným garantom je Národné osvetové centrum.

TERMÍN:   	23. marec 2016 

MIESTO: 	ZUŠ D. Kardoša Bánovce nad Bebravou

USPORIADATELIA: Trenčianske osvetové stredisko v Trenčíne v zriaďovateľskej pôsobnosti Trenčianskeho samosprávneho kraja a ZUŠ D. Kardoša Bánovce nad Bebravou 

Základná charakteristika a poslanie súťaže a prehliadky
Súťaž a prehliadka detskej dramatickej tvorivosti je prezentáciou najúspešnejších súborov                    a sólistov divadla hraného deťmi (činoherného, bábkového, hudobno-dramatického, pohybového a pantomimického, dramatickej hry detí) v oblasti detskej dramatickej tvorivosti. 
Prezentujú sa v nej výsledky dobrovoľnej záujmovej činnosti žiakov na školách. Samotnej účasti na prehliadke predchádza systematická práca pedagógov s deťmi a mládežou v rámci výchovno-vzdelávacieho procesu. Na báze zdravej súťaživosti rozvíja talent, nadanie a odbornosť mladých ľudí v čase vyučovacieho a mimovyučovacieho procesu. Súťaž je dobrovoľnou činnosťou detí a žiakov, napomáha rozvíjať ich záujmy a nadanie.

Štruktúra súťaže
Súťaž je viacstupňová, môžu sa na nej zúčastniť neprofesionálne kolektívy a záujemcovia, ktorí inscenujú literárne, dramatické alebo autorské texty.
Do súťaže sa môžu prihlásiť kolektívy (súbory) a jednotlivci – žiaci 1. až 9. ročníka základných škôl a 1. až 4. ročníka osemročných gymnázií (vo veku od 6 do 15 rokov vrátane).
Súťažiť môžu s inscenáciou alebo so scénickou miniatúrou. V scénickej miniatúre účinkuje jedno až tri deti vrátane hudobného sprievodu, v časovom limite do 15 minút.

Organizačné zabezpečenie a riadenie súťaže
Súťaž je organizovaná na niekoľkých úrovniach.
1.	Základné regionálne stupne organizujú kultúrne a osvetové zariadenia.                      Regionálna prehliadka detskej dramatickej tvorivosti 2016 v regiónoch Trenčín, Nové Mesto nad Váhom a Bánovce nad Bebravou sa uskutoční 23. marca 2016 v priestoroch ZUŠ D. Kardoša v Bánovciach nad Bebravou.
2. 	Krajský stupeň súťaže Rozprávkové javisko organizuje Považské osvetové stredisko                v Považskej Bystrici 8. 4. 2016 v Dome kultúry – Divadlo, Púchov.
3. 	Celoštátny stupeň súťaže sa uskutoční za predpokladu, že krajský stupeň súťaže prebehol najmenej v piatich krajoch.
4. Celoštátny stupeň odborne zabezpečuje Národné osvetové centrum v Bratislave                          v spolupráci s organizačným garantom – mestom Šaľa a Mestským kultúrnym strediskom v Šali – a ďalšími inštitúciami v dňoch 25. 5. – 29. 5. 2016.

Podmienky účasti na súťaži
1. 	Súťaž sa koná v slovenskom jazyku.
2. 	Podmienkou účasti kolektívov a jednotlivcov je predloženie textu s uvedením autora                a prekladateľa alebo scenára inscenácie s uvedením autora, resp. zostavovateľa scenára, režiséra inscenácie a s uvedením veku účinkujúcich.
3. 	Podmienkou je zaslanie vyplnenej prihlášky.
4. 	K prihláške je potrebné priložiť:
• 	zoznam účinkujúcich (aj s dátumom narodenia), osoby a obsadenie vrátane údajov                 o režisérovi, scénografovi, autorov hudby atď.;
• 	textovú predlohu inscenácie;
• 	slovo o súbore, resp. jednotlivcovi;
• 	slovo o autorovi/autoroch, resp. o inscenačnej tradícii;
• 	fotografie z inscenácie, použiteľné na tlač a propagáciu.

Za prijaté sa budú považovať iba kompletne spracované prihlášky so všetkými náležitosťami, doručené do 25. 2. 2016 na adresu Trenčianskeho osvetového strediska v Trenčíne (pozri pozývací list).

Spôsob hodnotenia súťaže
1. 	Organizátor súťaže zostavuje na objektívne hodnotenie súťažiacich odbornú porotu, zloženú z 3-5 členov, podľa svojich možností. Pri zostavovaní odborných porôt organizátor súťaže dbá na objektívnosť a korektnosť každého člena poroty.
2. 	Členmi odbornej poroty nesmú byť inscenátori, ktorí sú prihlásení do súťaže so súborom, resp. sólistom, alebo sa podieľali na ich príprave do súťaže.
3.	 Organizátor zabezpečí pre členov odbornej poroty možnosť dôkladnej prípravy na hodnotiacu prácu – zabezpečením textov pred začiatkom súťaže. Hlavným hodnotiacim kritériom je kvalita inscenačného tvaru, jeho umelecké a výchovné hodnoty vybudované na princípoch detskej dramatickej tvorivosti.
4. 	Organizátor súťaže a prehliadky udeľuje spravidla diplomy a ceny za 1., 2. a 3. miesto na základe návrhu odbornej poroty. Do vyššieho kola súťaže postupuje z 1. miesta len jeden súbor, resp. jednotlivec.
5.	Súčasťou návrhu na postup – nominácie súboru, jednotlivca sú písomné hodnotenia inscenácií súborov s menami hodnotiteľov, zdôvodnenie návrhu na postup, protokol                o uskutočnení regionálnej prehliadky, ktoré spolu s prihláškou budú tvoriť súčasť dokumentácie krajskej prehliadky. 
6. 	Organizátori nižšieho stupňa súťaže však môžu odporúčať vynikajúce inscenácie kolektívov a sólové výstupy jednotlivcov aj z nižšieho miesta. Organizátor vyššieho stupňa súťaže rozhodne podľa koncepcie a možností, či je možné návrh prijať, alebo nie.
7. 	Ak v regionálnej súťaži inscenácie, scénické miniatúry nedosiahnu želateľnú kvalitatívnu úroveň, odborná porota má právo neodporučiť účasť v krajskej súťaži a prehliadke. 

Práva a povinnosti súťažiacich
1. 	Súťažiaci (súbor, sólista) sú povinní:
a) 	akceptovať pravidlá a podmienky súťaže,
b) 	rešpektovať pokyny organizátora súťaže,
c) 	prechádzať všetkými stupňami súťaže s tou istou inscenáciou, resp. sólovým výstupom, ktoré uvedú v základnom kole súťaže.
2. 	Súťažiaci (súbor, sólista) majú právo:
a) 	na dodržanie vopred stanovených podmienok súťaže,
b) 	žiadať potvrdenie o účasti v súťaži, prípadne o umiestnení v súťaži,
c) 	vyjadriť sa v dialógu s odbornou porotou k hodnoteniu inscenačného tvaru, resp. sólového výstupu.

Finančné zabezpečenie: 
Náklady spojené s účasťou v regionálnej súťaži a prehliadke (doprava, strava) súťažiacim hradí organizátor v zmysle platných predpisov. 
Prihláseným súborom a sólistom zašleme na základe vyplnenej prihlášky organizačné pokyny s programom regionálnej postupovej súťaže. 

Prihláška

Súbor/sólista: ............................................................................................................
Miesto, zriaďovateľ: ..............................................................................................
Vedúci súboru: ................................................................. č. t. ................................
Adresa: .................................................................................. PSČ: ................................
E-mail: ........................................................................................
Zamestnanie: ................................................................................................................
Dátum narodenia: ........................................ Číslo OP: ........................................
Názov hry: .....................................................................................................................
Autor – upravovateľ: .............................................................................................
Réžia: ................................................................................................................................
Hudba: ..............................................................................................................................
Scénografia: ................................................................................................................
Dĺžka trvania predstavenia: (min.) 	...........  
Dĺžka prípravy na predstavenie: (min.) 	...........
Druh divadla: ....................................................................
Adresát: ..........................................................................................................................
Technické požiadavky: ..........................................................................................
..............................................................................................................................................
Počet členov súboru včítane pedagóga: ............